b"\n_START_ARTICLE_\nKypriotiske euromynter\n_START_PARAGRAPH_\nKypriotiske euromynter er sirkulasjonsmynt av Den europeiske unions valuta euro med nasjonalt motiv for Kypros p\xc3\xa5 revers.\n_START_SECTION_\nNasjonale motiver\n_START_PARAGRAPH_\nDe kypriotiske]] euromyntene er euromynter som kan brukes i alle EU-land, men som er preget med kypriotiske motiver._NEWLINE_De lavere val\xc3\xb8rene av euroene utgj\xc3\xb8res av mynter, mens de h\xc3\xb8yere val\xc3\xb8rene utgj\xc3\xb8res av sedler. Euromynten har en felles europeisk side som viser verdien p\xc3\xa5 mynten og en nasjonal side som viser et symbol valgt av medlemsstaten der mynten blir preget. Hver medlemsstat har s\xc3\xa5ledes en eller flere symboler som er unike for landet._NEWLINE_For bilder av den siden myntene alle EU-land har felles og en detaljert beskrivelse av mynten, se artikkelen om euromynter._NEWLINE_De kypriotiske euromyntene er preget i tre ulike design. De laveste val\xc3\xb8ren, 1-, 2- og 5-centmynten, har bilder av to mouflonsauer. 10-, 20- og 50-centmynten viser Kyreniaskipet, mens de h\xc3\xb8yeste val\xc3\xb8rene, 1- og 2-euromynten, har en avbildning av Pomosikonet. Hvert motiv representerer dessuten noe kypriotisk; Pomosfiguren kulturen, Kyreniaskipet havet og mouflonsauen naturen. P\xc3\xa5 alle kypriotiske euromynter st\xc3\xa5r det Kypros p\xc3\xa5 b\xc3\xa5de gresk (\xce\x9a\xce\xa5\xce\xa0\xce\xa1\xce\x9f\xce\xa3) og tyrkisk (KIBRIS), samt det \xc3\xa5rstallet da mynten ble preget._NEWLINE_Kypros' gamla valuta, det kypriotiske pundet, kan veksles inn hos landets sentralbank fram til 31. desember 2009 for mynt og 31. desember 2017 for sedler._NEWLINE_Kypros har preget \xc3\xa9n serie mynter."